**Nagykanizsa Megyei Jogú Város Önkormányzata Közgyűlésének**

**12/2021. (V. 28.) önkormányzati rendelete**

**Nagykanizsa Megyei Jogú Város Önkormányzata 2020. évi költségvetési zárszámadásáról**

Nagykanizsa Megyei Jogú Város Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításairól szóló 2011. évi CXXVIII. törvény 46. § (4) bekezdésében biztosított felhatalmazás alapján Nagykanizsa Megyei Jogú Város Közgyűlésének az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, az államháztartásról szóló 2011. évi CXCV. törvény 91. § (1) bekezdésében kapott felhatalmazás alapján a 2020. évi költségvetési zárszámadásról a következőket rendeli el.

**1. A rendelet hatálya**

**1. §**

A rendelet hatálya kiterjed Nagykanizsa Megyei Jogú Város Közgyűlésére, annak szerveire és bizottságaira, Nagykanizsa Megyei Jogú Város Önkormányzatára és költségvetési szerveire (a továbbiakban: Önkormányzat). A rendelet alkalmazásakor önkormányzati költségvetési szerv Nagykanizsa Megyei Jogú Város Önkormányzata valamennyi intézménye, beleértve Nagykanizsa Megyei Jogú Város Polgármesteri Hivatalát.

**2. Az Önkormányzat bevételei és kiadásai**

**2. §**

(1) Nagykanizsa Megyei Jogú Város Közgyűlése (a továbbiakban: Közgyűlés) a 2020. évi költségvetésének végrehajtásáról szóló zárszámadást a döntési javaslatban és mellékleteiben foglaltaknak megfelelően jóváhagyja.

(2) A Közgyűlés az Önkormányzat 2020. évi költségvetési beszámoló folyó kiadási fő összegét 14 451 060 e Ft-ban állapítja meg, melyből **működési kiadás** **7** **520** **548 e Ft, felhalmozási kiadás** **6 930** **512 e Ft.**

a) **Működési kiadáson belül:**

aa) költségvetési létszámkeret 400,75 fő

ab) személyi jellegű kiadások 1 831 630 e Ft

ac) munkaadókat terhelő járulékok 323 914 e Ft

ad) dologi jellegű kiadások 3 413 625 e Ft

ae) társadalom-, szociálpolitikai juttatások 75 665 e Ft

af) működési célú pénzeszköz átadások és kiegészítések 1 875 714 e Ft.

b) **Felhalmozási kiadáson belül:**

ba) beruházási kiadások 5 128 118 e Ft

bb) felújítási kiadások 823 186 e Ft

bc) egyéb felhalmozási célú kiadások 979 208 e Ft

(3) A Közgyűlés a költségvetési beszámoló folyó bevétel fő összegét 8 432 586 e Ft összegben állapítja meg, melyből **működési bevétel 8 098 191 e Ft, felhalmozási bevétel** **334 395** **e Ft.**

a) **Működési bevételen belül:**

aa) működési célú támogatások 3 550 777 e Ft

ab) közhatalmi bevételek 3 558 376 e Ft

ac) működési bevételek 953 145 e Ft

ad) működési célú átvett pénzeszközök 35 893 e Ft.

b) **Felhalmozási és tőke jellegű bevételeken belül:**

ba) felhalmozási célú támogatások 285 957 e Ft

bb) felhalmozási bevételek (tárgyieszköz értékesítés, pénzügyi befektetések bevételei) 46 287 e Ft

bc) felhalmozási célú átvett pénzeszközök 2 151 e Ft.

(4) A Közgyűlés az Önkormányzat finanszírozási kiadásait 166 258 e Ft-ban, állapítja meg, melyből 2020. évi önkormányzati feladatokra kapott előleg visszafizetésére 74 316 e Ft-ot, TB és CST ellátások megelőlegezésének visszatérítésére 91 942 e Ft-ot fordított.

(5) A Közgyűlés az Önkormányzat finanszírozási bevételeit 15 535 869 e Ft-ban, ezen belül az önkormányzat maradványát 15 331 954 e Ft-ban állapítja meg a közgyűlés, melyből 3 285 241 e Ft működési célú, 12 046 713 e Ft fejlesztési célú maradvány. A költségvetési hiány külső finanszírozásának összege 0 e Ft, belföldi értékpapír beváltása 0 e Ft. A 2021. évi feladatokra az önkormányzat 111 973 e Ft előlegben részesült, TB és CST ellátások megelőlegezésére 91 942 e Ft-ot kapott. A zárszámadás bevételeinek és kiadásainak egyenlege 9 351 137 e Ft

(6) A Közgyűlés a zárszámadás bevételi és kiadási főösszegeit az (1/1. melléklet), a költségvetési szervek bevételeit forrásonként (1/2, 1/3, 1/4, 1/5, 1/6, 1/6/a, 1/7, 1/8. melléklet) a működési és fenntartási kiadásokat költségvetési szervenként, intézményen belül kiemelt előirányzatonként részletezve (1/9, 1/10, 1/11, 1/11a, 1/12, 1/17. melléklet) a felújítási kiadásokat célonként (1/15. melléklet) felhalmozási kiadásokat feladatonként (1/14, 1/14.a, 1/16. melléklet) az éves létszámot költségvetési szervenként (1/11, 1/11/a, 1/17. melléklet) határozza meg.

(7) Nagykanizsa Megyei Jogú Város Önkormányzata

a) összevont költségvetési mérlegét és annak rendeleti mellékleteit a rendelet 1. melléklete;

b) előirányzat felhasználási - likviditási egyensúlyát a rendelet 2. melléklete;

c) adósságot keletkeztető ügyleteinek megkötését szükségessé tevő fejlesztési céljait a rendelet 3. melléklete;

d) több éves kihatással járó feladatainak teljesülését, éves bontásban a rendelet 4. melléklete;

e) közvetett támogatásait a rendelet 5. melléklete;

f) állami hozzájárulásának jogcímeit és összegeit a rendelet 6. melléklete;

g) szociálpolitikai, egészségügyi feladatainak kiadásait a rendelet 7. melléklete;

h) Európai Uniós projektjeit a rendelet 8. melléklete;

i) saját bevételeit a Magyarország gazdasági stabilitásáról szóló 2011. évi CXCIV. törvény (a továbbiakban: Gst.) 45. § (1) bekezdése szerint a rendelet 9. melléklete;

j) hitel- és kötvény állományát hitelezők, lejárat és eszközök szerinti bontásban a rendelet 10. melléklete;

k) a Gst. 10. § (1) bekezdése szerinti kezességekből fennálló kötelezettségekre vonatkozó kimutatás a rendelet 11. melléklete;

l) vagyonkimutatását a rendelet 12. melléklete;

m) tulajdonában álló gazdálkodó szervezetek működéséből származó kötelezettségeit, részesedéseinek alakulását a rendelet 13. melléklete;

n) és intézményei 2020. évi költségvetési és vállalkozási maradványát a rendelet 14. melléklete mutatja be és az abban foglaltakat a Közgyűlés a mellékletek szerint fogadja el.

(8) A Közgyűlés az Önkormányzat 2020. december 31-i állapot szerinti kötelezettségekkel csökkentett vagyonát a 12. mellékletben részletezett mérlegadatok alapján 77 863 745 e Ft-ban állapítja meg.

**3. Az Önkormányzat maradványa**

**3. §**

A Közgyűlés Nagykanizsa Megyei Jogú Város Önkormányzata és költségvetési szerveinek 2020. évi maradványát 9 351 137 e Ft-ban állapítja meg a 14. mellékletben foglaltaknak megfelelően.

**4. Záró rendelkezések**

**4. §**

E rendelet a kihirdetését követő napon lép hatályba.

Nagykanizsa, 2021. május 28.

|  |  |
| --- | --- |
| Dr. Gyergyák Krisztina **jegyző** | **Balogh László**  **polgármester** |
|  |  |

Kihirdetés napja: 2021. május 28.

**Dr. Gyergyák Krisztina**

**jegyző**